മണ്ണും കല്ലും ഇട്ട് കോണ്ക്രീറ്റ് പണി പെരിയാര്വാലി കനാല് അഴിമതിയുടെ വീഡിയോ ദൃശ്യങ്ങള് എറണാകുളം കോതമംഗലത്ത് പുലിമല പാലത്തിന് സമീപം പെരിയാര്വാലി കനാല് ബണ്ടിനു കോണ്ക്രീറ്റ് ഭിത്തി നിര്മ്മിക്കുന്ന ജോലിയിലെ ക്രമക്കേടിന്റെ വീഡിയോ ആണ് കര്മന്യൂസ് പുറത്തുവിടുന്നത്. കടുപ്പമേറിയ കോണ്ക്രീറ്റ് ബല്റ്റ് വാര്ക്കാന് വാര്ക്ക കമ്ബികള് കെട്ടിയതിനു ഉള്ളിലേക്ക് ഇടുന്നത് കല്ലും മണ്ണും. ബെല്റ്റ് വാര്ക്കുന്നതിന് വേണ്ടി കമ്ബി കെട്ടി കഴിഞ്ഞതിന് ശേഷം കോണ്ക്രീറ്റ് മിക്സിന് പകരം കല്ലും മണ്ണും കോരി നിറക്കുന്ന കാഴ്ച്ച പൊതു മരാമത്ത് വകുപ്പും, ജലസേചന വകുപ്പും മാത്രമല്ല ഈ നാട്ടില് അഴിമതി തടയാന് കോടികള് ശംബളം വാങ്ങുന്നു എല്ലാ സംവിധാനങ്ങളും കാണണം. കോടതിയും ന്യായാധിപന്മാരും ഇത് കാണണം. എങ്ങിനെ പാലങ്ങള് തകരാതിരിക്കും. എങ്ങിനെ ബങ്ങുകള് പൊട്ടി പോകാതിരിക്കും. ബ്രിട്ടീഷുകാര് പണിത പാലങ്ങളും അണകെട്ടുകളും പാറ പോലെ ഉറച്ച് ഇപ്പോഴും നില്ലുമ്ബോള് നമ്മള് പണിത ബണ്ടും, തടയണകളും പാലങ്ങളും എല്ലാം പൊളിഞ്ഞ് തകരുകയാണ്. കമ്ബി ഇല്ലാതെ പാലം ഉണ്ടാക്കും, സിമന്റ് കുറച്ച് മണല് കൂടുതല് നിറച്ച് കോണ്ക്രീറ്റ് നിര്മ്മിക്കും.. ഇവിടെ സിമന്റും മണലും മെറ്റലും ഒന്നും ഇല്ലാതെ മണ്ണും ചെളിയും, മണ് കല്ലുകളും ഉപയോഗിച്ച് കോണ്ക്രീറ്റ് ചെയ്യുന്ന പുതിയ നിര്മ്മാണ രീതി തന്നെയാണ്. ഇത്തരത്തില് പൊതു മരാമത്ത് വകുപ്പിലും ജല സേചന വകുപിലും അഴിമതി നടമാടുന്നു. സിമന്റും, കമ്ബിയും ഇല്ലാതെ കോണ്ക്രീറ്റ് പണി നമ്മള് കേട്ടിട്ടുണ്ട്. കമ്ബിക്ക് പകരം മുള ഉപയോഗിച്ചും കോണ്ക്രീറ്റ് പണി നടന്നതും മുമ്ബ് കണ്ടിട്ടുണ്ട്. എന്നാല് മണ്ണും ചെളിയും ഉപയോഗിച്ച് കോണ്ക്രീറ്റ് ചെയ്യുന്നത് ഇതാദ്യത്തേ കണ്ടുപിടുത്തമാണ്.